b'\n_START_ARTICLE_\nProtipape\xc5\xbe Albert\n_START_SECTION_\n\xc5\xa0kof\n_START_PARAGRAPH_\nO njegovi mladosti in poreklu nam ni ni\xc4\x8d znanega. Albert je bil sabinski \xc5\xa1kof. Od 1084 ga viri omenjajo kot kardinala-\xc5\xa1kofa v Silva Candida oziroma Nepiju. Ta \xc5\xa1kofijski sede\xc5\xbe je po smrti \xc5\xa1kofa Majnarda (Mainardus) \xc5\xbee od Gregorja VII.  ostal nezaseden in tako so ga zlahka zasedli vibertinci. _NEWLINE_Navzo\xc4\x8d je bil na zborovanju, ki ga je v Rimu sklical 7. avgusta 1098 Klemen III.\n_START_SECTION_\nProtipape\xc5\xbe\n_START_PARAGRAPH_\nSvetorimski cesar  Henrik IV.  je dolo\xc4\x8dil po sporu s  pape\xc5\xbeem Pashalom II. za svojega protipape\xc5\xbea Klemena III., ki se je prej imenoval Wibert, Guibert ali Gulbert Ravenski. Po njegovi smrti so njegovi privr\xc5\xbeenci izvolili najprej za njegovega naslednika Teodorika ; ko so ga Pashalovi pripadniki ujeli in odvedli v samostan, kjer je kmalu umrl, so izvolili Henrikovi prista\xc5\xa1i v Baziliki Dvanajstih apostolov Alberta,  nepijskega kardinala-\xc5\xa1kofa, za novega protipape\xc5\xbea. Obdr\xc5\xbeal se je na oblasti komaj 105 dni; njegovi prista\xc5\xa1i so ga izdali in ga ujetega pripeljali pred pravega pape\xc5\xbea Pashala, ki ga je obsodil kot protipape\xc5\xbea na zapor v samostanu svetega Lovrenca v Aversi v Kampaniji. _NEWLINE_Pravi pape\xc5\xbe Pashal je za\xc4\x8del pape\xc5\xbeevanje s smrtjo protipape\xc5\xbea Klemena III. . Te\xc5\xbeav pa ni bilo konec, kajti zamerljivi Henrik IV. ni popu\xc5\xa1\xc4\x8dal; hujskal je njemu naklonjeno stranko v Rimu in vzpodbujal svoje privr\xc5\xbeence, da so nasprotovali Pashalu z volitvijo novih protipape\xc5\xbeev. Guibertu je tako sledil protipape\xc5\xbe Teodorik, temu protipape\xc5\xbe Albert \xe2\x80\x93 a na koncu so izvolili \xc5\xa1e \xc4\x8detrtega \xe2\x80\x93   protipape\xc5\xbea Silvestra IV.. Stvari so si sledile takole:_NEWLINE_V Rimu je \xc5\xa1lo vse v prid novemu pape\xc5\xbeu. Ko jih je pridobil s svojo prijaznostjo, se je zdelo, da so se ljudje za sedaj zedinili v zvestobi svojemu duhovni\xc5\xa1kemu vladarju. Potrudili so se, da odstranijo iz njegove bli\xc5\xbeine protipape\xc5\xbea. Ko so ga izgnali iz Albana, se je Guibert podal sam v Civita Castellana, kjer je 8. septembra 1100  nenadna smrt napravila konec njegovi \xc4\x8dastihlepni karieri. _NEWLINE_Guibertova smrt pa \xc5\xbeal ni prinesla Pashalu in Rimu miru. Stranka nem\xc5\xa1kega kralja ni umrla niti v Nem\xc4\x8diji niti v Italiji. Njegova stranka zato ni oklevala, da po Guibertovi  smrti izvoli drugega protipape\xc5\xbea. Neko no\xc4\x8d proti koncu septembra so se \xc5\xa1tevilni prista\xc5\xa1i skrivaj se\xc5\xa1li pri svetem Petru  ter izvolili nekega Teodorika , ki so ga razkolniki poznali kot \xc5\xa1kofa pri sveti Rufini. Zanj pravijo, da je imel zborovanje 30. Septembra. Gotovo pa je vsekakor, da svojega prigrabljenega polo\xc5\xbeaja ni obdr\xc5\xbeal ravno dolgo. Ker se ni drznil ostati v mestu, ga je zapustil in se odpravil k Henriku, toda po \xc2\xbbsto petih dneh\xc2\xab\xc2\xa0po njegovi izvolitvi so ga zajeli. Pripeljali so ga pred pape\xc5\xbea, ki ga je obsodil in mu dolo\xc4\x8dil za prebivanje samostan La Cava, kjer je umrl nekako v teko\xc4\x8dem letu 1102.  _NEWLINE__NEWLINE_\xc5\xa0e preden je umrl, je Henrik \xc5\xbee spodbujal svoje privr\xc5\xbeence, naj spet izvolijo novega protipape\xc5\xbea. Spet so bile tam uprizorjene druge razburljive volitve pri svetem Petru. Vendar ni \xc5\xa1lo vse gladko. Kakor hitro se je po mestu zvedelo za zadevo, je bilo vse mesto pokonci in mno\xc5\xbeica je vdrla v baziliko. Sredi hudega razgrajanja se je zbor hitro raz\xc5\xa1el. Medtem, ko je Albert , novo izvoljeni protipape\xc5\xbe, ki se je imenoval sabinski  \xc5\xa1kof, posku\xc5\xa1al zbe\xc5\xbeati v baziliko svetega Marcela, je razburjena mno\xc5\xbeica mnoge iz njegove stranke zajela in ravnala zelo grobo z njimi. Za lepo vsoto denarja ga je namre\xc4\x8d podkupil njegov za\xc5\xa1\xc4\x8ditnik. Strgali so z njega palij, ki si ga je \xc5\xbee nadel, postavili ga ritensko na konja, in ga tako pripeljali pred pape\xc5\xbea v Lateran. Po kratkem zaporu v stolpu so ga poslali v samostan, kjer je dokon\xc4\x8dal svoje dni kot menih  pri svetem Lovrencu v Aversi. Kakor bomo kmalu videli, je nato \xc5\xa1e en protipape\xc5\xbe buril Pashalov mir.\n_START_SECTION_\nSmrt\n_START_PARAGRAPH_\nAlbert je umrl je zaprt v samostanu svetega Lovrenca v Aversi  v Kampaniji 1102. Po vsej verjetnosti je tam tudi pokopan.'